Abu Abdallah Mohammed II, Al-Mutawakkil,sau da yawa kawai Abdallah Mohammed (ya mutune a ranar 4 ga watan Agusta 1578) kuma ya kasance Sarkin Maroko daga 1574 zuwa 1576.Shine babban dan Abdallah al-Ghalib kuma ya zama Sarkin Musulmi bayan mutuwar mahaifinsa. Nan da nan bayan ya hau gadon sarauta,ya sa aka kashe wani ɗan'uwansa kuma aka tsare wani (Mulay en-Naser, gwamnan Tadla). Kawun Abu Abdallah, Abd al-Malik, wanda,kamar Abdallah al-Ghalib, dan Mohammed ash-Sheikh ne,ya riga ya gudu zuwa Constantinople a daular Usmaniyya a shekarar 1574. Bayan dawowar Ottoman Algeria,Abd al-Malik yayi nasarar shirya rundunarsa, wacce ta kunshi sojojin Ottoman, kuma a shekarar 1576 ya kutsa cikin Maroko ya cinye Fez daga dan dan uwansa, a Kame Fez . Yakin farko ya kasance a al-Rukn a cikin ƙasashen Banu waritin, kusa da Fez. A yakin na biyu kusa da Salé (Rabat) a Jandaq al-Rayhan, Abd al-Malik shi ma ya kayar da dan dan uwansa. Yaƙi na uku, wanda shi ma Abd al-Malik ya ci nasara, ya gudana a Taroudannt.